OpenLLM-France/wikimedia huggingface dataset:
# Lactarius resimus

Lactarius resimus Russulaceae familiako onddo espezie bat da. Kalitate kaskarreko jangarria, Errusiako eta Europako Ekialdeko herrialdeetan estimatzen den arren, ozpinetan eta gatzetan beratu ondoren kontsumitzen da.
Sinonimoak: Agaricus intermedius var. expallens, Agaricus resimus, Galorrheus resimus, Lactifluus resinus.

## Deskribapena

Kapela: 7 eta 16 cm bitarteko diametrokoa. Lodia; ganbila, gero deprimitua erdian edo unbilikatua; zuria, lasto kolorekoa, edo hori-limoi koloreko tonalitateekin. Oso likatsua eguraldi hezearekin, distiratsua lehorrarekin; eremu zirkular barik. Ertza hasieran beherantz biribildua, eta ilaundun bekain itxurakoa.
Orriak: Ia estu, mutur bietan estutua, dekurrenteak, zurbilak, gero okre antzeko-arrosakarak.
Orri dekurrenteak: Hanka ukitzeaz gain beherantz jarraitzen duten orriak.
Hanka: 4 eta 7 cm bitarteko garaierakoa eta 1,5 eta 3 cm bitarteko diametrokoa. Potoloa, zilindrikoa edo oinarrirantz mehetua, hasieran fin ilaunduta, eskrobikulatu gabea, zuria, lehoi koloreko orbanekin oinarrian.
Haragia: Zuria, ebakitzean hori bizi kolorekoa bihurtzen da; frutaren usainarekin.
Etimologia: Lactarius terminoa “lac” “lactis” esnetik dator, esneari dagokio. Latexa jariatzen dutelako ebakitzean edo haustean. Resimus epitetoa latinetik dator, barrurantz biribildua, esan nahi duen “resimus” hitzetik. Kapelaren ertzaren formagatik.

## Jangarritasuna

Jangarri kaskarra.

### Nahasketa arriskua

Lactarius scrobiculatus antzekoa da, baina ez da likatsua, ertza iletsua du, latexak sufre-hori kolorera biratzen du eta oinean albeoloak ditu. Lactarius chrysorrheus-aren latexaren koloreak ere biratzen du, kapela tonu arrosekin, oina albeolo barik. Lactarius piperatus eta Lactifluus glaucescens espezieek, orriak estu dituzte eta latexaren kolorea ez da kolorez aldatzen. Lactarius citriolens-aren latexa zuria da, ebakitzean berehala hori bihurtzen da.

## Sasoia eta lekua

Udan eta udazkenaren hasieran. Baso mistoetan (pinua, artea, etab.).

### Banaketa eremua

Kanada, Ameriketako Estatu Batuak, Alaska, Mexiko, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 389 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Lactarius resimus: GBIF—the Global Biodiversity Information Facility.

## Kanpo estekak

* Datuak: Q1421173
* Multimedia: Lactarius resimus / Q1421173
* Espezieak: Lactarius resimus
# Lactarius romagnesii

Lactarius romagnesii Russulaceae familiako onddo espezie bat da. Ez da jangarria. Nahiko ohikoa Euskal Herrian.

## Deskribapena

Kapela: 5 eta 8 cm arteko diametrokoa, hasieran ganbila, gero doi-doi hondoratua. Ertz uhindua, kiribildua eta, batzuetan, pixka bat ildaskatua. Azala lehorra, matea, zimurra, marroi iluna, ertza batzuetan zurbilagoa.
Orriak: Estu samar, okre kolorekoak, tartekatutako orritxo ugarirekin. Adnatak edo dekurrenteak,
Orri adnatak: Oinera iritsi eta harekin bat egiten duten orriak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 4-8 x 1,5-2 cm-koa, motza, kapela baino zurbilagoa, batzuetan apur bat okertua eta oinarrirantz mehetua.
Haragia: Krema-okre kolorekoa, aireak ukitzean, leku batzuetan ordu laurden baten buruan, kolore arrosa-gorrixka hartzen du. "Tintura de guayako" erreaktiboarekin berde-urdinxka kolorea azkar hartzen du, eta "sulfato ferroso" erreaktiboarekin berdea. Latexa ez oso ugaria, kolore zurikoa, beirazko xafla baten gainean isolatuz gero, aireak ukitzean ez da kolorez aldatzen. Zapore garratz samarra du.
Etimologia: Lactarius terminoa "lac", "lactis", esnetik dator, esneari dagokio. Latex-a jariatzen dutelako ebakitzean edo haustean.

## Jangarritasuna

Ez da jangarria.

### Nahasketa arriskua

Lactarius ruginosus, Lactarius picinus, Lactarius pterosporus, Lactarius fuliginosus eta Lactarius azonites espeziekin.

## Sasoia eta lekua

Udan eta udazkenean hostoerorkorren basoetan, batez ere hurritzetan eta pagoetan.

### Banaketa eremua

Europa eta Ameriketako Estatu Batuak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda, 619 or. ISBN 84-7173-211-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 96 or. ISBN 84-282-0865-4..

## Kanpo estekak

* Datuak: Q1266080
* Multimedia: Lactarius romagnesii / Q1266080
# Lactarius pergamenus

Lactarius pergamenus Russulaceae familiako onddo espezie bat da. Perretxiko hau jatea ezinezkoa da. Oso mina da.
Sinonimoa: Lactifluus pergamenus.

## Deskribapena

Kapela: 6 eta 12 (16) cm bitarteko diametrokoa. Lau-ganbila, gero lau-inbutu itxurakoa eta inbutu itxurakoa; haragi gogorra eta tinkoa, baina hauskorra, boli zuri kolorekoa, ukitzean arre kolorekoa; eremu zirkularrik gabea, ez da likatsua; opakua, askotan zimurtsu-erretikulatua ertzean; hasieran ertza gogor biribilduta beherantz, ondoren zabaldua.
Orriak: Oso meheak, lodiak, desberdinak, hankara urkilatuak, estu, dekurrente samarrak, zurbilak gero krema kolorekoak eta horixkaz zikinduak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 2,5 eta 9 cm bitarteko garaierakoa eta 1,5 eta 2,5 cm bitarteko lodierakoa. Forma askotarikoa, gehienetan zilindrikoa edo baita oinarrian mehetua ere, betea, gogorra, leuna, eta glabroa, edo zikindua; gehienetan eszentrikoa.
Haragia: Zuria, solidoa eta gogorra. Latexa, ugari eta zuria, oso akrea.
Etimologia: Lactarius terminoa "lac" "lactis", esnetik dator, esneari dagokio. Latexa jariatzen dutelako ebakitzean edo haustean. Pergamenus epitetoa, orrien hori-pergamino koloreagatik du.

## Jangarritasuna

Ez da jangarria.

### Nahasketa arriskua

Lactarius piperatus dekakoarekin nahasten da, antz nabarmena du. Haragiak eta latexak kolore horia hartzeko duten joerak bereizten du. Lactarius piperatus espeziean, berriz, kolore urdin-berderako joera dago. Lactarius pergamenus txikiagoa izan ohi da, eta itxura lerdenagoa izaten du. Beste Lactarius zuri batzuek ez dituzte orriak hain estu

## Sasoia eta lekua

Udan eta udazkenean. Pagoen, arteen eta xarmen basoetan, gehienetan taldeetan; oso gutxitan koniferoen azpian.

### Banaketa eremua

Ekialdeko Ameriketako Estatu Batuak, Europa, Euskal Herria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 94 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 401 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Calvo Pérez Javi. (2006). El mundo de las setas. Asociacion Micológica Fungipedia.
* ↑ Lactarius pergamenus: GBIF—the Global Biodiversity Information Facility.

## Kanpo estekak

* Datuak: Q780147
* Multimedia: Lactarius glaucescens / Q780147
# Lactarius picinus

Lactarius picinus Russulaceae familiako onddo espezie bat da. Ez da jangarritzat jotzen, baina ez da pozoitsua.

## Deskribapena

Kapela: 4,5 eta 10 cm bitarteko diametrokoa. Nahiko haragitsua, solidoa, hasieran ganbila eta kamutsa eta gero ganbila edo laua, baina ez kopa edo inbutu gisa, oro har titirik gabe. Kolore iluna izaten du, beltzetik sepia-okre antzekora doana, uniformea edo argiagoa ertzean. Gainazal leuna, belusduna eta lupaz begiratuta pikortsua, baina ez zimurtsua, Lactarius lignyotus-en bezala. Ertz kamutsa, lehenbizi erregularra eta gero izurtua edo lobatua.
Orriak: Estu samar, dekurrente samarrak, orritxo ugarirekin eta batzuetan adarkatze bakanen batekin. Zuri zikin koloretik okre-laranja bizira doazen kolorekoak. Igurtzitakoan, arre beltzaxkaz zikin daitezke.
Orri dekurrenteak: Oinera hurbiltzeaz gain, beherantz jarraitzen duten orriak.
Hanka: 3 eta 7,5 cm bitarteko garaierakoa eta 0,7 eta 2,5 cm bitarteko lodierakoa. Solidoa, zilindrikoa, tinkoa, itxuragabea eta irregularra, betea eta gero irregularki barnehutsa. Zurbila goiko aldean, gainerakoan, sepia kolorekoa edo okre kolorekoa, oso gutxitan gris-arrea.
Haragia: Zuria edo pixka bat horia ale helduetan, aireak ukitzean arrosa koloreko orban txikiak agertzen zaio. Lodia, solidoa, haustura garbia. Frutaren usainekoa eta zapore akre samarrekoa.
Etimologia: Lactarius terminoa "lac" "lactis" , esnetik dator, esneari dagokio. Latexa jariatzen dutelako ebakitzean edo haustean. Picinus epitetoa latinetik dator, brea kolorea, esan nahi duen, "picinus" hitzetik

## Jangarritasuna

Ez da jangarria.

### Nahasketa arriskua

Lactarius lignyotus delakoak antzeko kolorea du eta habitat berean ateratzen da. Lactarius fuliginosusLactarius zonarioides ere marroia da, baina ez da fuliginoso-beltzaxka, eta hostozabalen azpian ohikoagoa da

## Sasoia eta lekua

Udan eta udazkenean. Mendiko koniferoen basoetan, izei gorrien azpian batez ere. Inoiz ez lautadetan, ezta hostozabalen azpian ere. Ohikoa.

### Banaketa eremua

Ameriketako Estatu Batuak, Europa, batez Alpeak, Pirinioak, Suedia, Norvegia ere.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 96 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 359 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Lactarius picinus: GBIF—the Global Biodiversity Information Facility.

## Kanpo estekak

* Datuak: Q80742
* Multimedia: Lactarius picinus / Q80742
# Lactarius porninsis

Lactarius porninsis Russulaceae familiako onddo espezie bat da. Latex zuriko Lactarius bat da, eta batzuek kontsumitu egiten dute. Hala ere, pertsona batzuei arazo gastrikoak eragiten dizkie.

## Deskribapena

Kapela: 3 eta 7 cm bitarteko diametrokoa. Ganbila eta gero kopa moduan. Laranja kolorekoa. Likatsua eguraldi hezean, bestela, lehorra.
Orriak: Estu, dekurrente samarrak. Zuriak ale gazteetan, laranja-okre antzekoak helduetan
Orri dekurrenteak: Hanka ukitzeaz gain, beherantz jarraitzen duten orriak.
Hanka: 3 eta 6 cm bitarteko garaierakoa eta 0,7 eta 1,5 cm bitarteko lodierakoa. Betea eta gero barnehutsa, zilindrikoa. Laranja argi kolorekoa.
Haragia: zuria edo hori-laranja kolorekoa. Laranja azalaren usaina izaten du eta zapore mingots samarra eta astringentea.
Etimologia: Lactarius terminoa "lac" "lactis" esnetik dator, esneari dagokio. Latexa jariatzen dutelako ebakitzean edo haustean. Porninsis epitetoa, Pornin mikologo frantsesaren omenez du.

## Jangarritasuna

Susmagarria.

### Nahasketa arriskua

Dapetes sekzioko beste espezie batzuekin nahas daiteke, hauek laranja koloreko latexa dute edo gorri-ardo kolorekoa. Lactarius zonarioides delakoak ere badu antza, honek ere kolore laranjak ditu eta mendiko koniferoen basoetan hazten da, kapela eremu zirkular biziagoekin eta zaporea oso akrea du.

## Sasoia eta lekua

Udan eta udazkenean. Alertze basoetan, familietan.

### Banaketa eremua

Ameriketako Estatu Batuak, Frantzia, Alpeak, Alemania, Hungaria, Danimarka, Polonia, Errusia, Hego Korea, Japonia.

## Erreferentziak

* ↑ (Gaztelaniaz) 1988. (Bon,Marcel). Guia de Campo de los hongos de Europa. Ediciones Omega, S. A. Barcelona, 82 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 353 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Lactarius porninsis: GBIF—the Global Biodiversity Information Facility.

## Kanpo estekak

* Datuak: Q1574908
* Multimedia: Lactarius porninsis / Q1574908
* Espezieak: Lactarius porninsis
# Lactarius pubescens

Lactarius pubescens Russulaceae familiako onddo bat da. Nahiko ohikoa Euskal Herrian. Kolikoak eta digestio-nahasmenduak eragiten ditu.

## Deskribapena

Kapela: 4 eta 10 cm arteko diametrokoa, erdian hondoratua eta ertza biribilkatuta eta iletsua. Kapela zuri-arrosa kolorekoa eta zonatu gabea, erdialdea ez da iletsua, leun samarra baizik.
Orriak: Estu eta orritxo ugarirekin, apur bat dekurrenteak, zurixkak edo arrosa zurbil kolorekoak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 3-5 x 1-2 cm-koa, kapelaren kolore berekoa, zilindrikoa, oinarrirantz mehetua, batzuetan zulotxo batzuekin.
Haragia: Lodia, zuria, garratza. Latexa zuria, "potasa cáustica"-rekin hori-laranja kolorea hartzen du eta zapore garratza du.
Etimologia: Lactarius terminoa "lac", "lactis" esnetik dator, esneari dagokio. Latexa jariatzen dutelako ebakitzean edo haustean. Pubescens epitetoa latinetik dator, "pubis" hitzetik, hau da, kokotseko ile nerabea, iletsua.

## Jangarritasuna

Ez da jangarria.

### Nahasketa arriskua

Lactarius mairei delakoarekin nahas daiteke, baina hori-lehoi kolore fuerteagoa du eta Quercus basoetan ateratzen da. Baita Lactarius scoticus espeziarekin ere, hau txikiagoa da eta okre-lehoi kolorea du.

## Sasoia eta lekua

Udan eta udazkenean, urkien azpian, batez ere lorategietan.

### Banaketa eremua

Europa, Ipar Amerika, Groenlandia, Asiako iparraldea eta Zeelanda Berrian sartua.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda, 460 or. ISBN 84-7173-211-4..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 412 or. ISBN 978-84-617-0196-4..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 553 or. ISBN 84-87997-86-4..

## Kanpo estekak

* Datuak: Q653776
* Multimedia: Lactarius pubescens / Q653776
* Espezieak: Lactarius pubescens
# Lactarius repraesentaneus

Lactarius repraesentaneus Russulaceae familiako onddo espezie bat da. Nahasmendu gastrikoak sortzen ditu. Antibiotiko jarduera du.
Sinonimoak: Lactifluus repraesentaneus, Lactarius scrobiculatus var. repraesentaneus, Lactarius repraesentaneus var. speciosus.

## Deskribapena

Kapela: Handia, 5 eta 18 cm bitarteko diametrokoa, ganbila eta ertz inbolutotik laura eta deprimitua (loreontzi itxurakoa), ertz iletsua. Kapelaren azala likatsua hezetasunarekin, tomentuduna, eremu zirkularrik gabe, horixka kolorekoa, igurtzitakoan morez zikintzen da.
Orriak: Adnatu-dekurrenteak, estu, zuritik hori-laranja kolorera biratzen gaztetan, igurtzitakoan orban purpura kolorekoak agertzen zaio.
Orri dekurrenteak: Hanka ukitzeaz gain beherantz jarraitzen duten orriak.
Hanka: 3 eta 11 cm bitarteko garaierakoa, likatsua, betetik barnehutsera, escrobikulatua, zuri-hori–laranja kolorekoa, lila-purpura kolorez zikintzen da, oinarriko mizelioa zuria. Latex zuria, ebakitzean more-lila kolorekoa bihurtzen da.
Haragia: Hauskorra, pikortsua, zuria, ebakitzean lila kolorekoa bihurtzen da. Potasarekin gorri kolorea hartzen du. Usain lurrintsua gaztetan, usain lehorra, xaboiarena. Hasieran zapore leuna, gero akrea eta pixka bat mingotsa bihurtzen da. Espora-jalkina krema-horixka kolorekoa.
Etimologia: Lactarius terminoa “lac” “lactis” esnetik dator, esneari dagokio. Latexa jariatzen dutelako ebakitzean edo haustean. Repraesentaneus epitetoa latinetik dator, erakusgarri esan nahi duen “repraesentaneus” hitzetik. Bere itxura ikusgarriagatik.

## Toxikotasuna

Toxikoa.

### Nahasketa arriskua

Lactarius scrobiculatus delakoan latexa hori-sufre kolorekoa bihurtzen da eta haragi pikantea du. Lactarius uvidus txikiagoa da (3-7), ez du ertz iletsua, hanka eskrobikulu gabea eta zaporea atseginetik mingotsera,

## Sasoia eta lekua

Udan eta udazkenean. Izeien iparraldeko basoetan, eremu menditsuetan. Europan, sahatsen eta urkien azpian lurzoru ez karetsuetan, urria.

### Banaketa eremua

Kanada, Ameriketako Estatu Batuak, Alaska, Mexiko, Groenlandia, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 146 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 379 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Lactarius repraesentaneus: GBIF—the Global Biodiversity Information Facility.

## Kanpo estekak

* Datuak: Q226970
* Multimedia: Lactarius repraesentaneus / Q226970
* Espezieak: Lactarius repraesentaneus
# Lansing (Minnesota)

Lansing Ameriketako Estatu Batuetako erroldak esleitutako leku bat da. Mower konderrian dago, Minnesota estatuan. 132 biztanle ditu, 2,033542 kilometro koadroko azaleran banatuta.

## Ikus, gainera

* Mower konderria

## Kanpo estekak

* Datuak: Q13417349
# Lansing (New York)

Lansing New York estatuko herri bat da. Tompkins konderrian kokatua dago. 2010ean 3.529 biztanle zituen, 11,94 kilometro koadrotan banatuta.

## Ikus, gainera

* Tompkins konderria

## Kanpo estekak

* Datuak: Q1929162
* Multimedia: Lansing, New York / Q1929162
# Lansingerland

Lansingerland Herbehereetako Hego Holanda probintziako herria da. 2010eko urtarrilaren 1eko erroldaren arabera, herriak 52.535 biztanle zituen.

## Ikus, gainera

* Hego Holanda

## Kanpo estekak

* (Nederlanderaz) Udalaren webgunea.
* Datuak: Q1144739
* Multimedia: Lansingerland / Q1144739
# Lansing

Lansing Ameriketako Estatu Batuetako Michigan estatuko hiriburua da, Detroitetik ipar-mendebaldera kokaturik dagoena, Red Cedar eta Grand River ibaien bilgunean. Hiriak 2008 urtean 113.968 biztanle zituen. Unibertsitatea eta eta industriagune garrantzitsua (industria mekanikoa, automobilgintza, manufakturak) daude bertan. Monumentu aipagarria da State Capitol egoitza (1872-1878).

## Klima

Datu klimatikoak (Lansing, 1981-2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 19 | 21 | 30 | 31 | 36 | 37 | 39 | 39 | 37 | 32 | 26 | 21 | 39 |
| Batez besteko tenperatura maximoa (°C) | -1 | 1 | 7 | 14 | 20 | 26 | 28 | 27 | 23 | 16 | 8 | 1 | 14 |
| Batez besteko tenperatura minimoa (°C) | -9 | -8 | -4 | 2 | 7 | 13 | 15 | 15 | 10 | 4 | -1 | -6 | 3 |
| Erregistraturiko tenperatura minimoa (°C) | -34 | -38 | -32 | -21 | -7 | -3 | -1 | -3 | -7 | -12 | -21 | -32 | -38 |
| Pilatutako prezipitazioa (mm) | 42 | 37 | 52 | 77 | 85 | 89 | 72 | 82 | 89 | 64 | 70 | 47 | 807.2 |
| Prezipitazio egunak (≥ 0.01 in) | 13.4 | 10.6 | 11.2 | 12.1 | 11.6 | 10.3 | 9.5 | 9.9 | 10.7 | 10.9 | 12.7 | 13.9 | 136.7 |
| Elur egunak (≥ 0.1 in) | 12.3 | 9.6 | 5.3 | 1.7 | 0 | 0 | 0 | 0 | 0 | .3 | 3.5 | 9.9 | 42.7 |
| Eguzki orduak | 117.8 | 141.3 | 189.1 | 219.0 | 279.0 | 297.0 | 319.3 | 279.0 | 219.0 | 164.3 | 93.0 | 80.6 | 2398.4 |
| Iturria: ||||||||||||||

## Hiri senidetuak

Lansing ondorengo hiriekin senidetuta dago:
* Akuapim Hegoaldeko Barrutia (Ghana)
* Guadalajara (Mexiko) (Mexiko)
* Ōtsu (Japonia)
* San Petersburg (Errusia)
* Saltillo (Mexiko)
* Sanming (Txina)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ http://www.nws.noaa.gov/climate/xmacis.php?wfo=grr NOAA

## Kanpo estekak

* Hiriaren webgune ofiziala (Ingelesez)
* Datuak: Q28237
* Multimedia: Lansing, Michigan / Q28237
# Lansing (Ipar Carolina)

Lansing Ipar Carolinako herri bat da. Ashe konderrian kokatua dago. 2010ean 158 biztanle zituen, 0,85 kilometro koadrotan banatuta.

## Ikus, gainera

* Ashe konderria

## Kanpo estekak

* Datuak: Q2029804
* Multimedia: Lansing, North Carolina / Q2029804
# Lansing udalerria, Allamakee konderria (Iowa)

Lansing udalerria Ameriketako Estatu Batuetako Iowa estatuko udalerri bat da, Allamakee konderrian. Azken zentsuaren arabera 1.378 biztanle zituen, 50.04 milia karratu (129.6 km$^2$) eremuan.

## Ekonomia

2020ko zentsuaren arabera, Lansing udalerriak 669 etxebizitza zeuden. Per capita diru-sarrerak 28.423 estatubatuar dolar ziren.

## Kanpo estekak

* Datuak: Q2219921
# Lanshan barrutia (Rizhao)

Lanshan barrutia (txinera tradizionalez: 兰山区) Txinako barruti bat da, Rizhao barruan. Azken zentsuaren arabera 420.000 biztanle zituen 891.01 azaleran banatuta.

## Kanpo estekak

* Datuak: Q1197974
* Multimedia: Lanshan District, Rizhao / Q1197974
# Lansing (Kansas)

Lansing Kansasko hiri bat da. Leavenworth konderrian kokatua dago. 2010ean 11.265 biztanle zituen, 32,08 kilometro koadrotan banatuta.

## Ikus, gainera

* Leavenworth konderria

## Kanpo estekak

* Datuak: Q996441
* Multimedia: Lansing, Kansas / Q996441
# Lansing (Illinois)

Lansing Illinoiseko herri bat da. Cook konderrian kokatua dago. 2010ean 28.331 biztanle zituen, 17,58 kilometro koadrotan banatuta.

## Ikus, gainera

* Cook konderria

## Kanpo estekak

* Datuak: Q2668483
* Multimedia: Lansing, Illinois / Q2668483
# Lansing (Iowa)

Lansing Iowako hiri bat da. Allamakee konderrian kokatua dago. 2010ean 999 biztanle zituen, 2,79 kilometro koadrotan banatuta.

## Ikus, gainera

* Allamakee konderria

## Kanpo estekak

* Datuak: Q998842
# Kreditu (argipena)

Kreditu terminoak adiera zenbait ditu:
* ekonomian, kreditua, dirua edo beste ondasun bat erabiltzeko eskubidea ematen duen eragiketa bat, hartzaile eta emaile baten artean;
* hezkuntzan, kreditu akademikoa, irakasgai batek hartzen duen ikasketa-denboraren neurria, bereziki unibertsitatean erabilitakoa.